jkorsvik/nowiki_second_scrape_merged huggingface dataset:
Grensekostnad

Grensekostnad eller marginalkostnad er kostnaden ved å produsere en ytterligere enhet av en vare eller en tjeneste. Matematisk kan det uttrykkes som den deriverte av en kostnadsfunksjon. Grensekostnaden varierer med de variable kostnader, og er generelt uavhengig av faste kostnader og Senket kostnader (sunk-kostand / sunk-cost).
Det eneste tilfellet hvor grensekostnadskurven vil være lik gjennomsnittskostnadskurven er dersom kostnadskurven er førsteordens lineær og bedriften ikke har noen faste kostnader. En slik bedrift kan allikevel ha senkede kostnader. 
Begrepet - Grenzkosten - ble først myntet av den tyske landeieren og økonomen von Thünen, og siden popularisert av A. Marshall.


== Se også ==
Grenseinntekt
Fri konkurranse
Monopol
Markedsøkonomi
Skalafordeler
Variabel kostnad

Variable kostnader er kostnader som endres når produksjonen endres.
De variable kostnadene kan deles inn i tre forskjellige grupper:

Proporsjonale variable kostnader: De variable kostnadene øker i samme takt som produksjonsmengden.
Overproporsjonale variable kostnader: De variable kostnadene øker raskere enn produksjonsmengden.
Underproporsjonale variable kostnader: De variable kostnadene stiger i lavere takt enn produksjonsmengden.De variable kostnadene varierer ettersom en kostnadsdriver endres. Det sies at slike kostnader er avhengige av kostnadsdriveren. Typisk varierer variable kostnader med produksjonsvolum, arbeidstimer eller maskintimer.


== Se også ==
Fast kostnad
Grensekostnad
Karen Hantze Susman

Karen Hantze Susman, født Hantze gift 1961 Susman, (født 11. desember 1942 i San Diego, California) er en tidligere amerikansk kvinnelig tennisspiller.
Hun vant fire Grand Slam-titler i løpet av sin tenniskarriere, en i single og tre i double.
Hantze debuterte i Wimbledon som 17 åring i 1960 og kom til kvarfinale i single. Året etter vant hun sin første Grand Slam-tittel da hun sammen med sin landsmanninne Billie Jean King beseiret Jan Lehane og Margaret Smith Court fra Australia med 6-3, 6-4 i finalen i damedoublen i Wimbledon. I 1962 var hun seeded som nummer åtte i single i Wimbledon, men hun spilte seg frem til finalen der hun møtte den elleve år eldre tsjekkiske mesterinnen Vera Sukova. Susman vant finalen med 6-4, 6-4 og vant sin første og eneste singletittel i en Grand Slam-turnering. Hun vant også damedoublen sammen med Billie Jean King, de beseiret det Sørafrikanske doubleparet Sandra Reynolds Price / Renée Schuurman. 
Året etter i 1964 kom hun til doublefinalen i Wimbledon også da sammen med King, men de tapte til Lesley Turner og Margaret Smith Court fra Australia. Senere på året fikk de revansje, de møttes på nytt i en Grand Slam-finale, de vant finalen i amerikanske mesterskapet i damedoublen med 3-6, 6-2, 6-4.


== Grand Slam-titler ==
 Wimbledon:
Double damer – 1961 (sammen med Billie Jean King)
Single damer – 1962 (hun beseiret Vera Sukova med 6-4, 6-4 i finalen)
Double damer – 1962 (sammen med Billie Jean King)
 Amerikanske mesterskapet:
Double damer – 1964 (sammen med Billie Jean King)


== Referanser ==


== Eksterne lenker ==
(en) Karen Hantze Susman – WTA Tennis 
(en) Karen Hantze Susman – ITF Tennis 
(en) Karen Hantze Susman – FedCup
Kostnadsdriver

Kostnadsdriver er et begrep som brukes om økonomiske variabler som «driver» eller endrer variable kostnader.


== Vanlige kostnadsdrivere ==
Produksjonsvolum
Salgsvolum
Lønnstimer
Maskintimer


== Se også ==
Variabel kostnad
Markedsøkonomi
Partido Independentista Puertorriqueño

Partido Independentista Puertorriqueño (PIP) (norsk: Puertoricanske Uavhengighetsparti; engelsk: Puerto Rican Independence Party) er et sosialdemokratisk parti, og et av de tre dominerende politiske partiene i Puerto Rico. (De andre er Partido Nuevo Progresista og Partido Popular Democratico). PIP ønsker at Puerto Rico skal løsrive seg fra USA og erklære selvstendighet.


== Referanser ==


== Eksterne lenker ==
Offisielt nettsted 
(en) Puerto Rican Independence Party – kategori av bilder, video eller lyd på Commons
Gretelill Fries

Gretelill Fries (født 18. august 1923 i Bergen, død 7. juni 1977 i Oslo) var en norsk skuespiller.Fries debuterte ved Rogaland Teater i 1947 og var engasjert ved Nationaltheatret 1952-1954. Hun var også ved Det Nye Teater og Folketeatret. Fries spilte oftest unge kvinner og gjorde seg mest bemerket som tjenestejenta Mirza i Friedrich Hebbels Judith 1954. Hun medvirket i 1956 i Leif Sindings film Gylne ungdom. På slutten av 1950-tallet avsluttet Fries sin skuespillerkarriere og trakk seg tilbake til privatlivet.Hun var datter av skuespiller og teatersjef Hjalmar Fries samt søskenbarn av Harald Schwenzen.


== Filmografi ==
1956 – Gylne ungdom


== Referanser ==


== Eksterne lenker ==
(en) Gretelill Fries på Internet Movie Database 
(no) Gretelill Fries hos Sceneweb 
(en) Gretelill Fries hos The Movie Database
Kjelkehockey under Paralympiske vinterleker 2006

Under Paralympiske vinterleker 2006 var kjelkehockey en av øvelsene det ble konkurrert i. Øvelsen ble kun arrangert for menn.


== Resultater ==
Arne Vik

Arne Birger Vik (født 16. mars 1961 i Ålesund) er en norsk kjelkehockeyspiller. Han er keeper. 
Han fikk en lammelse etter en bilulykke i 1979, og begynte å spille kjelkehockey i 1985 etter at han så denne idretten under paralympiske vinterleker 1994 på Lillehammer. Til vanlig spiller han for Oslo Kjelkehockeyklubb. 


== Meritter ==
Paralympiske vinterleker 2006
SølvMalmö Open 2005
GullVM 2004
GullParalympiske vinterleker 2002
SølvVM 2000
SølvParalympiske vinterleker 1998
Gull


== Æresbevisninger ==
2007 – Norges Funksjonshemmedes Idrettsforbunds Idrettsplakett


== Referanser ==


== Eksterne lenker ==
(en) Arne Vik – Paralympic.org 
NFIF – oversikt over norske medaljevinnere i Paralympics (som Arne Vik og Arne Birger Vik)
Alfred Gusenbauer

Alfred Gusenbauer (født 8. februar 1960 i Sankt Pölten i Niederösterreich i Østerrike) er en østerriksk sosialdemokratisk (SPÖ) politiker: Han var forbundskansler (regjeringssjef) i Østerrike fra 11. januar 2007 til 2. desember 2008. Han var partiformann for SPÖ fra 2000 til 2008.


== Liv og virke ==


=== Bakgrunn ===
Gusenbauer gikk 1966 til 1970 på folkeskolen i Ybbs an der Donau og fra 1970 til 1978 gikk han på gymnas i Wieselburg. Deretter begynte han først å studere rettsvitenskap på Universitetet i Wien, men fikk senere interesse for statsvitenskap og filosofi. I 1987 fikk han doktorgrad i Wien.


=== Yrke ===
Gusenbauer var fra 1981 til 1990 ansatt i SPÖ og fra 1990 til 1999 ansatt i arbeidstagerorganisasjonen Kammer für Arbeiter und Angestellte i Niederösterreich. Fra 1999 til slutten av januar 2000 var han formann for SPÖ i Niederösterreich.


=== Politisk karriere ===
I 1981 begynte hans politiske løpebane hos SPÖ som sekretær. Fra 1984 til 1990 var han formann for SPÖs ungdomsbevegelse Sozialistischer Jugend og i årene etter hadde han en rekke tillitsverv innen SPÖ. Fra 2000 var han partiformann for SPÖ og i perioden 2000–2007 formann for den sosialistiske gruppen i Nasjonalrådet.
Gusenbauers funksjon som partiformann var allerede fra begynnelsen omstridt. Ved nasjonalrådsvalget i 2002 fikk SPÖ bare en fremgang på fire mandater mot ÖVPs 27 mandaters fremgang (på bekostning av FPÖ). Ved nasjonalrådsvalget i 2006 ble SPÖ det største parti i Nasjonalrådet med 35,34 % av stemmene. I januar 2007 ble det dannet en storkoalisjonsregjering med ÖVP, som ble kritisert internt i deler av SPÖ som ikke syntes at SPÖs merkesaker var representert tilstrekkelig i regjeringsprogrammet.Den 16. juni 2008 besluttet SPÖs forretningsutvalg at Werner Faymann skulle overta partiledervervet etter Gusenbauer. Faymann ble offisielt valgt på partiets landsmøte i Linz den 8. august 2008.
Regjeringskoalisjonen fikk i stigende omfang problemer med å oppnå enighet i en rekke saker. Blant annet strandet en stor reform av Østerrikes helsevesen på grunn av manglende enighet mellom de to partiene. Den 7. juli 2008 meddelte ÖVP at det ikke lenger ønsket å samarbeide med SPÖ i koalisjonsregjeringen, hvorpå Gusenbauer utskrev valg til Nasjonalrådet den 28. september 2008. Samtidig meddelte Gusenbauer at han ikke lenger var toppkandidat for SPÖ. Gusenbauer ble dermed den forbundskansler som så langt hadde regjert i kortest tid i den andre østerrikske republikks tid. Werner Faymann avløste Gusenbauer som forbundskansler den 2. desember 2008.


== Referanser ==


== Eksterne lenker ==
(en) Alfred Gusenbauer – kategori av bilder, video eller lyd på Commons 
(en) Alfred Gusenbauer – galleri av bilder, video eller lyd på Commons 
(en) Alfred Gusenbauer hos Europarådets parlamentarikerforsamling 
(de) Bundeskanzleramts offisielle side
(de) Alfred Gusenbauer på Nasjonalrådets hjemmeside.
Vokal

En vokal eller selvlyd er en fon (en lyd) som produseres med en ubrutt luftstrøm gjennom munnen. Tungas posisjon i munnen (høyt eller lavt og foran eller bak) bestemmer hvilken kvalitet en vokal får.
En vokallyd kan defineres slik:

Luftstrømmen slipper ut av munnen langs midten av tunga.
Luftstrømmen hindres verken av et fullstendig lukke i munnen eller av ei innsnevring som er så sterk at det oppstår hørbar friksjon.
Den sterkeste innsnevringa er mellom tungeryggen (dorsum) og munntaket.Med andre ord er en vokal en språklyd som er sonant, sentral og oral.
Også enkeltbokstavene som representerer slike lyder, kalles vokaler, mens resten av bokstavene i alfabetet kalles konsonanter. Det norske alfabetet har følgende ni bokstaver som vanligvis representerer vokallyder: a, e, i, o, u, y, æ, ø, å. Den norske lyden «j» kalles i noen tilfeller for halvvokal.


== Vokaler i norsk ==
Hvis man skiller mellom lange og korte vokaler, har norsk 18 (eller muligens 16; [æː] og [æ] kan regnes som allofoner av /eː/ og /e/) vokalfonemer:
Lange: iː, yː, ʉː, uː, eː, øː, oː, æː, ɑː
Korte: i, y, ʉ, u, ɛ, œ, ɔ, æ, ɑ


== Artikulasjon ==

De tre viktigste parameterne i uttalen av vokaler er høyde (tungas vertikale posisjon), bakhet (tungas horisontale posisjon) og rundahet (leppenes form). I det internasjonale fonetiske alfabetet representeres vokallydene i henhold til disse parameterne som i skjemaet til høyre.
Vokaler kan også ha andre egenskaper, slik som nasalitet og knirkestemme.


== Referanser ==


== Litteratur ==
Kristoffersen, Gjert (2000). The phonology of Norwegian. Oxford: Oxford University Press. 


== Eksterne lenker ==
Fonetikksimulator av hvordan lyder lages (multimedia)
Konkurransefortrinn (økonomi)

Et konkurransefortrinn er effekten man får ved besittelse og utnyttelse av en ressurs eller en kompetanse som gir en bedrift fordel(er) i konkurranse med andre bedrifter.


== Samfunnsøkonomi ==
Innen samfunnsøkonomien brukes konkurransefortrinn (ev. komparativt fortrinn) om ressurser som gir hele økonomier (slik som Norges økonomi eller EUs økonomi) et fortrinn i handel overfor andre økonomier.
En økonomi har et konkurransefortrinn overfor en annen økonomi dersom en ressurs er relativt billigere i økonomien enn i den andre økonomien. Det relative begrepet er sett i forhold til prisen på andre økonomiske ressurser, slik som arbeidskraft og kompetanse eller naturressurser.


== Forutsetninger ==
SVIMA-teorien sier at en ressurs må være sjelden (generelt), viktig (for virksomheten), ikke-imiterbar, mobiliserbar, approprierbar for at den skal gi bedriften et reelt konkurransefortrinn. Dersom bedriften har hatt et slikt fortrinn over tid kalles ressursen et realisert konkurransefortrinn.


== Se også ==
Økonomi
Fri konkurranse
Ressurs
Tommy Rovelstad

Tommy Rovelstad (født 8. november 1972 i Oslo) er en tidligere norsk kjelkehockeyspiller og representerte Oslo Kjelkehockeyklubb. 
Startet å spille kjelkehockey i 1996 etter en skade på nervene i ryggen på grunn av en prolaps. Han er en av to spillere i verden som har gull fra både Paralympics, VM og EM. 
Han avsluttet sin internasjonale karriere i de paralympiske vinterlekene 2010 i Vancouver.


== Meritter ==
Paralympic 2010 Vancouver
Bronse
VM 2009 Ostrava
Sølv
VM 2008 Boston
Sølv
EM 2007 Pinerolo
Gull
Paralympic 2006 Torino
Sølv
Malmö Open 2005
Gull
VM 2004 Örnsköldsvik
Gull
Paralympic 2002 Salt Lake City
Sølv
VM 2000 Salt Lake City
Sølv
Paralympic 1998 Nagano
Gull


== Eksterne lenker ==
(en) Tommy Rovelstad – IPC.infostradasports.com 
(en) Tommy Rovelstad – Paralympic.org
Margaret Osborne duPont

Margaret Evelyn Osborne duPont (født 4. mars 1918 i Joseph i Oregon, død 24. oktober 2012 i El Paso i Texas) var en amerikansk tennisspiller.
Margaret duPont vant totalt 37 Grand Slam-titler i løpet av sin tenniskarriere hvorav seks i single. Hun vant 20 titler sammen med Louise Brough blant annet vant de ni strake seire i Det amerikanske mesterskapet i double (1942–1950). DuPont vant tre singlefinaler i amerikanske mesterskapet på rad 1948–1950. Hun spilte i tre singlefinaler i Wimbledon, hun vant i 1947 mot Doris Hart men tapte både i 1949 og 1950 til sin doublepartner Louise Brough. Hun vant også singletittelen i Det franske mesterskapet men hun deltok aldri i Det australske mesterskapet. 
DuPont deltok på det amerikanske Wightman Cup-laget 1946–1950, 1954–1955, 1957 og 1962 hun spilte totalt 18 kamper og vant alle.
Margaret Osborne duPont ble i 1967 opptatt i  International Tennis Hall of Fame.


== Grand Slam-titler ==
 Franske mesterskapet:
Single damer – 1946 (hun beseiret Pauline Betz med 1-6, 8-6, 7-5 i finalen)
Double damer – 1946 (sammen med Louise Brough)
Double damer – 1947 (sammen med Louise Brough)
Single damer – 1949 (hun beseiret Nelly Landry med 7-5, 6-2 i finalen)
Double damer – 1949 (sammen med Louise Brough) Wimbledon:
Double damer – 1946 (sammen med Louise Brough)
Single damer – 1947 (hun beseiret Doris Hart med 6-2, 6-4 i finalen)
Double damer – 1948 (sammen med Louise Brough)
Double damer – 1949 (sammen med Louise Brough)
Double damer – 1950 (sammen med Louise Brough)
Double damer – 1954 (sammen med Louise Brough)
Mixeddouble – 1962 (sammen med Neale Fraser) Amerikanske mesterskapet:
Double damer – 1942 (sammen med Louise Brough)
Double damer – 1943 (sammen med Louise Brough)
Mixeddouble – 1943 (sammen med Bill Talbert)
Double damer – 1944 (sammen med Louise Brough)
Mixeddouble – 1944 (sammen med Bill Talbert)
Double damer – 1945 (sammen med Louise Brough)
Mixeddouble – 1945 (sammen med Bill Talbert)
Double damer – 1946 (sammen med Louise Brough)
Mixeddouble – 1946 (sammen med Bill Talbert)
Double damer – 1947 (sammen med Louise Brough)
Single damer – 1948 (hun beseiret Louise Brough med 4-6, 6-4, 15-13 i finalen)
Double damer – 1948 (sammen med Louise Brough)
Single damer – 1949 (hun beseiret Doris Hart med 6-3, 6-1 i finalen)
Double damer – 1949 (sammen med Louise Brough)
Single damer – 1950 (hun beseiret Doris Hart med 6-4, 6-3 i finalen)
Double damer – 1950 (sammen med Louise Brough)
Mixeddouble – 1950 (sammen med Ken McGregor)
Double damer – 1955 (sammen med Louise Brough)
Double damer – 1956 (sammen med Louise Brough)
Mixeddouble – 1956 (sammen med Ken Rosewall)
Double damer – 1957 (sammen med Louise Brough)
Mixeddouble – 1958 (sammen med Neale Fraser)
Mixeddouble – 1959 (sammen med Neale Fraser)
Mixeddouble – 1960 (sammen med Neale Fraser)


== Referanser ==


== Eksterne lenker ==
(en) Margaret Osborne duPont – Delaware Sports Museum and Hall of Fame 
(en) Margaret Osborne duPont – International Tennis Hall of Fame 
Margaret Osborne duPont obituary, The Guardian
Knaplundsøya

Knaplundsøya (pitesamisk: Gåddjo) er ei øy i Bodø kommune i Nordland som ligger mellom Saltfjorden og Skjerstadfjorden, med de to sundene Saltstraumen og Godøystraumen på henholdsvis sør- og nordsiden. Knaplundsøya har et areal på 6,3 km² og er den tredje største øya i kommunen. De fire stedene Knaplund, Kapstøa, Ripnes og Godøya ligger på øya. Navnet Knaplund kommer fra haugen ved innløpet til Saltstraumen som er formet som en «knap lund».
Øya var strategisk for tyskerne under andre verdenskrig. De snauhogde øya og de anla en rekke utkikksposter med utsikt mot Saltstraumen for å overvåke trafikken inn Saltstraumen.


== Referanser ==
Columbus (ISS-modul)

Columbus er et vitenskapelig laboratorium designet for å være del av Den internasjonale romstasjonen (ISS). Laboratoriet er det største enkeltbidraget til romstasjonen fra Den europeiske romfartsorganisasjonen (ESA). Columbus ble konstruert og bygget i Europa og deretter fløyet til Kennedy Space Center. Modulen har en forventet levetid på 10 år, og ble skutt opp med STS-122 den 7. februar 2008.


== Konstruksjon ==
ESA valgte selskapet EADS Astrium Space Transportation som hovedentreprenør for Columbus-modulen. Laboratoriet ble integrert på selskapets fabrikker i Bremen, Tyskland. Strukturen, beskyttelsen mot mikrometeoritter, termo- og miljøstyringssystemene, samt alt tilhørende støtteutstyr for frakt og oppskyting ble bygget av italienske Alcatel Alenia Space i Torino.


== Spesifikasjoner ==
Se ESA – Columbus Laboratory facts for ytterligere spesifikasjoner.


== Oppskyting og tilkobling til ISS ==
Columbus skulle etter de opprinnelige planene ha vært skutt opp i 2002, men forsinkelser i byggingen av ISS, samt den tragiske ulykken med romfergen Columbia utsatte oppskytingen med fem år. Den planlagte oppskytingen 18. april 2007 ble utsatt på grunn av en haglstorm som skadet romfergen Atlantis sin ytre drivstofftank så mye at den måtte repareres. Columbus ble skutt opp med STS-122 den 7. februar 2008.
Når romfergen når den internasjonale romstasjonen (ISS) vil romstasjonens robotarm Canada-arm løfte Columbus ut fra lasterommet og feste den til styrbord luke på Harmony (tidligere kjent som Node 2), med sylinderen pekende utover.


== Vitenskapelige aktiviteter og nyttelast ==
Når Columbus er i drift, vil aktiviteten i laboratoriet bli koordinert på bakken av Columbus Control Centre ved DLR Oberpfaffenhofen i Tyskland, og ved assosierte brukerstøtte opasjonssentre rundt om i Europa.
Laboratoriet kan inneholde 10 aktive «International Standard Payload Racks» (ISPR) som vitenskapelig nyttelast. ESA har etter avtale med NASA rett til å disponere 51 % av Columbus. ESA vil derfor kunne bruke 5 aktive ISPR, mens de andre 5 kan brukes av NASA. Fire ISPR er lokalisert på den fremre delen av modulen, fire bakerst, og to er i overbyggende plasseringer. 3 av ISPR er brukt til å sørge for miljø og liv i modulen, samt sørge for kjøling. De resterende ISPR er for lagring.
I tillegg er det mulighet for å montere 4 utvendige nyttelaster på utsiden av styrbord del. Hver utvendig nyttelast vil bli koblet fast. Dette muliggjør små instrumenter og eksperimenter opp til totalt 227 kg.[trenger oppdatering]


== Se også ==
Den internasjonale romstasjonen
Liste over byggingen av ISS


== Referanser ==


== Eksterne lenker ==
ESA – Columbus laboratory
Rolf Einar Pedersen

Rolf Einar Pedersen (født 4. november 1969 i Sandefjord) er en norsk kjelkehockeyspiller og langrennsløper. 
Han ble skadet i en motorsykkelulykke, og begynte å konkurrere i 1987. 
Han er også ambassadør for Right To Play.
Under EM i 2007 ble han kåret til både turneringens beste forsvarer og turneringens mest verdifulle spiller (MVP).I 2009 var han med på det norske laget som tok sølv under VM i Tsjekkia for kjelkehockey. Under turneringen var han blant norges og kanskje turneringens beste spiller.
Han deltar i de paralympiske vinterlekene 2010 i Vancouver.


== Meritter ==
2011
Bronse i EM 2011
2010
Bronse i Paralympics
VM 2009
Sølv
VM 2008
Sølv
EM 2007
Gull
Paralympiske vinterleker 2006
Sølv
Malmö Open 2005
Gull
VM 2004
Gull
Paralympiske vinterleker 2002
Sølv
Paralympiske vinterleker 1992
Gull i stafett, langrenn
5.-plass i langrenn, på langdistanse og kortdistanse


== Referanser ==


== Eksterne lenker ==
(en) Rolf Einar Pedersen – IPC.infostradasports.com 
(en) Rolf Einar Pedersen – Paralympic.org
Nedetid (økonomi)

Økonomisk nedetid (engelsk: economic slack) er den tiden hvor verdiproduksjonen ikke fungerer optimalt (eller i det hele tatt), slik at bedriften taper penger.
Det finnes ikke noen fast oversettelse av dette begrepet på norsk. Slack, sløvhet, sluntring, dødgang og stillstand er andre begreper som brukes i Norge om dette.


== Årsaker ==
Sluntrende eller uærlige arbeidere eller ledere.
Produksjonsutstyr som bryter sammen.
Ineffektiv logistikk.


== Se også ==
Økonomi
Produksjon
Logistikk
Morten Værnes

Morten Værnes (født 6. desember 1981 i Trondheim) er en norsk kjelkehockeyspiller. 
Han spiller til daglig for Oslo Kjelkehockeyklubb, og har tidligere spilt for Rosenborg Ishockeyklubb i Trondheim.Han deltok i de paralympiske vinterlekene 2010 i Vancouver.


== Meritter ==
2011
Bronse i EM 2011
2010
Bronse i Paralympics
VM 2009
Sølv
VM 2008
Sølv
EM 2007
Gull
Paralympiske vinterleker 2006
Sølv
VM 2004
Gull


== Referanser ==


== Eksterne lenker ==
(en) Morten Værnes – IPC.infostradasports.com 
(en) Morten Værnes – Paralympic.org 
(en) Morten Værnes på Internet Movie Database 
Norway Paralympic Team – Torino 2006 (PDF)
Snømållav

Snømållav (Melanelia olivacea) er en lavart i slekten brunkrinslav (Melanelia). Plantelegemet – thallus blir opp til 15 cm i diameter. Den vokser oftest på trestammer – som regel bjørk, men finnes også på andre treslag. Sjelden på stein. Farge brun eller mørk brun med uregelmessig og rynket overflate. Tiltrykt og godt festet til underlaget. Vanlig over hele landet, spesielt i det subalpine bjørkebeltet. Arten er tidligere beskrevet under slekten fargelav (parmelia).
Laven trives best i dagslys også om vinteren. Navnet sitt har den derfor fått fordi den sjelden vokser under det som er normal snødybde på trestammene. Den gir derfor en indikasjon på normal snødybde på voksestedet.
Laven har vært brukt (bl.a. i Storbritannia) til plantefarging av ull. Den gir da en brun farge.

		


== Litteratur ==
Krog, Hildur/Østhagen, Haavard/Tønsberg, Tor: Lavflora. Norske busk- og bladlav, Oslo 1994, ISBN 82-00-41445-0


== Eksterne lenker ==
(en) Snømållav i Global Biodiversity Information Facility 
(en) Snømållav hos Index Fungorum 
(en) Snømållav hos MycoBank Flechtenbilder, Ulrich Kirschbaum
Bedriftsmodell

En bedriftsmodell er en teoretisk modell av hvordan en bedrift skal tjene penger.


== Kostnads- og inntektsfunksjoner ==
Den vanligste måten å beskrive en bedrift i økonomisk teori er gjennom kostnadsfunksjoner og inntektsfunksjoner, som ofte fremstilles grafisk i et diagram. For å finne disse funksjonene benyttes vanligvis en kombinasjon av intuisjon og regresjon.


== Entreprenørskap ==
Innen entreprenørskap består en bedriftsmodell av en forretningsidé og en forretningsplan; som bygger på idéen og beskriver i detalj hvordan og hva som er nødvendig for at idéen skal produsere verdi.
Helge Bjørnstad

Helge Bjørnstad (født 14. oktober 1971 i Oslo) er en norsk kjelkehockeyspiller og svømmer. Han ble født med dysmeli, og da han var ca. 1 1/2 år gammel valgte legene å amputere hans venstre ben igjennom kneet. Han har vært aktiv i flere idretter.
Den 30. desember 2009 annonserte Arne Myhrvold, leder i Egeberg-komiteen, at Bjørnstad hadde blitt tildelt Egebergs Ærespris sammen med skiskytter og langrennsløper Frode Andresen.Han deltar i de paralympiske vinterlekene 2010 i Vancouver.


== Meritter ==
2011
Bronse i EM 2011
2010
Bronse i Paralympics
VM 2009
Sølv
VM 2008
Sølv
2007
Gull i EMParalympiske vinterleker 2006
1 SØLV
Norsk flaggbærer
Han fridde også til sin kone Kathrine Bølstad på isen rett etter åpningskampen mot ItaliaParalympiske vinterleker 2002
1 SØLVVM 2000
1 SØLVParalympiske vinterleker 1998 Nagano
1 GULLParalympiske sommerleker 1996 Atlanta
2 GULL
1 SØLVParalympiske vinterleker 1994 Lillehammer Kjelkehockey
1 SØLV
Tente også den Paralympiske IldenVM svømming 1994Paralympiske sommerleker 1992 Barcelona
2 GULL
1 SØLVVM svømming 1990Paralympiske sommerleker 1988 SEOUL
3 fjerdeplasserVM svømming 1986 Göteborg
3 sisteplasser
1 DiskvalifikasjonNordisk Mesterskap 1985 Helsingfors


== Æresbevisninger ==
2005 – Norges Funksjonshemmedes Idrettsforbunds Idrettsplakett
2009 – Egebergs Ærespris


== Referanser ==


== Eksterne lenker ==
(en) Helge Bjørnstad – IPC.infostradasports.com 
(en) Helge Bjørnstad – Paralympic.org 
(en) Helge Bjørnstad – Paralympic.org